recursal/SuperWikiNEXT-32B huggingface dataset:
**Antonio González de Balcarce** (født 24. juni 1774 i Buenos Aires, død 5. august 1819 samme sted) var en argentinsk militær kommandant på begynnelsen av det 19. århundre.

Liv og virke
------------

### Bakgrunn

Antonio González Balcarce var sønn av en spansk offiser ved et blandengues-regiment, oberst Francisco González Balcarce Lat fra Barcelona og hans hustru Victoria Damasia Martínez Fontes Bustamante fra Porteña.

Han sluttet seg som tenåring til de argentinske væpnede styrker i et blandengues-regiment som kadett i 1788. 

### Militær karriere

Under kampene for Montevideo i 1807 ble han tatt til fange av de britiske styrkene og han ble tatt med tilbake til England som en krigsfange. Etter løslatelsen fra britisk fangenskap, kjempet han i Spania mot keiser Napoleon.

Da han kom tilbake til Buenos Aires, deltok han i mai-revolusjonen i 1810. Deretter ble González kåret til sjef for den militære kampanjen for de uavhengige styrkene til visekongedømmet i Peru, hvor han vant slaget ved Suipacha den 7. november 1810, dette var den første seieren over den spanske kongelige styrkene.[]

Til slutt ble han kalt tilbake og ble guvernør i provinsen Buenos Aires i 1813.[] I 1816 tjenestegjorde han som øverste leder for De forente provinser av Río de la Plata ad interim. 

González ble utnevnt til generalmajor over de væpnede styrkene under administrasjonen til Juan Martín de Pueyrredón. 

I 1817 dro Antonio González Balcarce med José de San Martíns eksepedisjonshæt over Andesfjellene til Chile. I slaget ved Maipú i april 1818 hadde han kommandoen over infanteriet. Til slutt vendte han seg mot sør, for å bekjempe de spanske rojalistene. Beleitingen av Valdivia måtte han oppgi, for hans lenge skrantende helse var så sterkt svekket.[] Han reiste tilbake til Buenos Aires, der han døde etter kort tid.

Ifølge historikeren William Denslow var Antonio Balcarce medlem av den kjente Frimurerlosjen Lautaro.[]

Kilder
------

* Kort biografi

|  |  |
| --- | --- |
| Oppslagsverk/autoritetsdata | VIAF
 |
Arkimedisk spiral
En **arkimedisk spiral** er i matematikk en plan kurve, en spiral hvor økningen i radien er like stor for hver omdreining. Kurven blir generert av et punkt
som beveger seg med konstant hastighet på en stråle, samtidig som strålen roterer med konstant hastighet. Spiralen er oppkalt etter den greske matematikeren Arkimedes.

Kurveligning
------------

I polarkoordinater {\displaystyle (r,\theta )} er ligningen for Arkimedes' spiral

{\displaystyle r=a+b\theta \qquad \theta \in \lbrack \theta \_{1},\theta \_{2}\rbrack }
der a og b er vilkårlige positive kurveparametre. En endring i a vrir spiralen, ved å flytte startpunktet for spiralen. En endring i b gir en endring i 
avstanden mellom suksessive omdreininger i spiralen.

I kartesiske koordinater kan en beskrive spiralen på forma

{\displaystyle {\begin{alignedat}{2}x(\theta )=(a+b\theta )\cos \theta \\y(\theta )=(a+b\theta )\sin \theta \end{alignedat}}}
En arkimedisk spiral er eksempel på en transendental kurve, en kurve som ikke kan uttrykkes kun ved hjelp av polynomer.

Buelengde og krumning
---------------------

Buelengden til kurven er definert ved

{\displaystyle s(\theta )=\int \_{\theta \_{1}}^{\theta }{\sqrt {x'^{2}+y'^{2}}}d\theta }
der {\displaystyle x'} og {\displaystyle y'} er de deriverte av koordinatfunksjonene med hensyn på \theta. Fra definisjonen av spiralen følger

{\displaystyle s(\theta )=\int \_{\theta \_{1}}^{\theta }{\sqrt {a^{2}+b^{2}+2ab\theta +b^{2}\theta ^{2}}}d\theta }
For en spiral som starter i origo er {\displaystyle a=0} og {\displaystyle \theta \_{1}=0}, og buelengden er dermed gitt ved:

{\displaystyle s(\theta )=b\int \_{0}^{\theta }{\sqrt {1+\theta ^{2}}}d\theta ={\frac {b}{2}}\lbrack \theta {\sqrt {1+\theta ^{2}}}+\ln(\theta +{\sqrt {1+\theta ^{2}}})\rbrack }
Krumningen er gitt ved

{\displaystyle \kappa (\theta )={\frac {2+\theta ^{2}}{b(1+\theta ^{2})^{\frac {3}{2}}}}}

Historie
--------

Den greske matematikeren Arkimedes (født ca. 287 f.Kr.) beskrev kurven i læreverket *Om spiraler*. Verket ble mye beundret, men også betraktet som det
vanskeligste blant det Arkimedes skrev. Motivasjonen for studiet av spiralen var å bruke den til å utføre tredeling av en vinkel og kvadrering
av en sirkel. Arkimedes ga æren for først å ha beskrevet kurven til vennen Konon, en matematiker i Aleksandria.

Referanser
----------

1. ↑  E.J.Borowski, J.M.Borwein (1989). *Dictionary of mathematics*. Glasgow: Collins. ISBN 0-00-434347-6.
2. 1 2  E.W. Weisstein: *Archimedes Spiral*. mathworld.wolfram.com (Engelsk) Besøkt 11. desember 2019
3. 1 2  C.B.Boyer (1968). *A history of mathematics*. Princeton, USA: John Wiley & Sons, Inc. ISBN 0-691-02391-3.

|  |  |
| --- | --- |
| Oppslagsverk/autoritetsdata | Store Danske Encyklopædi **·** MathWorld **·** LCCN **·** BNF **·** BNF (data)
 |
**Arkitektkonkurranse** er en konkurranseform som innebærer utarbeidelse av konkrete løsningsforslag på bygnings- eller planrelaterte oppgaver, på basis av et konkurranseprogram. Forslagenes kvalitet bedømmes av en jury (bedømmelseskomite) på basis av de kriterier og krav som fremkommer i programmet. Juryen kårer konkurransens vinner og rangerer et eller flere av de øvrige forslag.

En arkitektkonkurranse kan være åpen eller begrenset. I en åpen konkurranse kan alle delta som fyller de oppsatte kvalifikasjonskrav, som for eksempel utdanning som sivilarkitekt eller landskapsarkitekt. I en begrenset konkurranse velges det ut normalt 4-6 deltakere på basis av en åpen invitasjon til å søke om deltakelse (prekvalifisering).

Det er 2 hovedtyper av arkitektkonkurranser: Idékonkurranse eller prosjektkonkurranse.
I en idekonkurranse er arrangøren kun interessert i å få et bredt tilfang av gode ideer, mens det i en prosjektkonkurranse siktes mot å tildele vinneren et senere oppdrag om å videreføre løsningsforslaget.

En arkitektkonkurranse om et offentlig oppdrag gjennomføres normalt i henhold til bestemmelsene i Forskrift om Offentlige anskaffelser (FOA). Her finnes et særskilt regelverk for slike konkurranser, som FOA betegner som «Plan og designkonkurranser»
(Forskriftens del IV, kap. 23).

En arkitektkonkurranse gjennomføres normalt med anonymiserte forslag. Deltakerne påfører det innleverte materiale et selvvalgt motto og leverer en navneseddel i en lukket, nøytral konvolutt som åpnes først etter at juryen har fattet sin avgjørelse.

En arkitektkonkurranse adskiller seg fra anbudskonkurranser om arkitektoppdrag. 
I en anbudskonkurranse leveres det ikke løsningsforslag, men oppdraget tildeles på basis av en samlet vurdering av tilbudt honorar, firmaets kompetanse og erfaring og de tilbudte saksbehandleres kompetanse (såkalt bestanbud). Arkitektoppdrag tildeles meget sjelden på basis av kun lavest honorartilbud.

I Norge avholdes årlig 40-50 offentlig kunngjorte arkitektkonkurranser, hvorav 5-8 er åpne. En åpen arkitektkonkurranse kan samle svært stor deltakelse. De høyeste deltakerantall i Norge er 242 for Operabygget i Oslo og 237 for Nasjonalmuseet på Vestbanen. Verdens til nå største arkitektkonkurranse gjaldt utvidelsen av Stockholm Stadsbibliotek med nær 1100 deltakere.

Konkurransesekretariatet i Norske arkitekters landsforbund(NAL) er en sentral aktør i norske arkitektkonkurranser, og bistår med råd, kvalitetssikring, juryoppnevning og hjelp til gjennomføring.

Litteratur
----------

* *Norske arkitektkonkurranser* (1953-dd) Oslo, Norske arkitekters landsforbund. ISSN 0332-6578

Eksterne lenker
---------------

* NALs informasjon om arkitektkonkurranser Arkivert 22. juni 2021 hos Wayback Machine.
**Blaiklockfjellet** er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger nord i Walnumfjella og skiller Ellisbreen fra Gillockbreen. Høyeste punkt måler 2061 moh.

Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.

Fjellet er navngitt av Norsk Polarinstitutt etter forslag fra belgiske myndigheter etter Kenneth V. Blaiklock som deltok i Samveldets trans-antarktiske ekspedisjon 1955–58 og senere i flere belgiske ekspedisjoner i dette området.

Referanser
----------

1. 1 2  Kart som beskriver belgiske toponymer i Antarktis Belgian Science Policy, 2009
2. ↑  Composite Gazetteer of Antarctica Den vitenskapelige komite for antarktisforskning (SCAR). Katalognr. 2581

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** SCAR **·** Norsk polarinstitutt

 |
***A Motion to Adjourn*** er en amerikansk stumfilm fra 1921, regissert av Roy Clements.

Handling
--------

Silas Warner, Jr. er playboy-sønnen til en velstående New York-megler. Men han blir kastet ut av hjemmet deres av faren sin, når han tar på seg skylden for et tyveri som egentlig ble begått av broren hans Archie. I et gruve-samfunn blir han snart innlemmet i "Ornery and Worthless Men of the World", et brorskap av lykkesøkere.

Men en kompromitterende situasjon tvinger ham til å gifte seg med Sally Bleeker, før Sally blir sendt bort for å fullføre resten av utdannelsen sin etter at faren hennes dør. Der møter hun Louise, søsteren til Silas, og de to unge kvinnene blir snart venner.

Skuespillere
------------

* Harry L. Rattenberry som Silas Warner
* Roy Stewart
* Sidney D'Albrook som Archie Warner
* Evelyn Nelson som Louise Warner
* Norval MacGregor som Doc Bleeker
* Marjorie Daw som Sally Bleeker
* Peggy Blackwood som Valentine
* William A. Carroll som Joe Selinsky

Referanser
----------

1. ↑  «AFI|Catalog». *catalog.afi.com*. Besøkt 5. juni 2023.

Eksterne lenker
---------------

* (en) *A Motion to Adjourn* på Internet Movie Database Rediger på Wikidata

* (en) *A Motion to Adjourn* på American Film Institute Rediger på Wikidata
***A Night of Thrills*** er en amerikansk stumfilm fra 1914, regissert av Joseph De Grasse.

Handling
--------

Hazel og Jack skal snart gifte seg. Hazels avdøde onkel, Howard Wild, hadde et testament hvor det stod at paret skulle få en bryllupsgave fra ham etter hans død: en skjøte til det gamle herskapshuset som tilhører Wild-familien. Hazel og Jack får også hver deres nøkkel til eiendommen. Gaven minner Hazel og Jack om de mange lykkelige timene de tilbrakte sammen med den gamle mannen, og hvor ofte han hadde opptrådt som fredsstifter i deres barnslige problemer.

Howard Wild var i løpet av livet ikke bare kjent som en samler av forskjellige antikviteter, men også for hans store vin-kjeller. Men et par kjeltringer griper en mulighet til å rane eiendommen, før brudeparets planlagte ankomst til området noen få dager senere. Men kjeltringene hadde ikke regnet med at Hazel kom til å være der tidligere enn planlagt, og hun blir skremt av alt bråket fra innbruddstyvene.

Overveldet av frykt titter Hazel på dem gjennom gardinen, når de forsyner seg av hennes avdøde onkels skatter. Hazel forsøker å stikke av, men møter Jack - og i mørket tar hun feil av ham for en annen kjeltring, så hun besvimer med et gjennomtrengende skrik. Innbruddstyvene, som hører skriket, tror de befinner seg i et hjemsøkt hus. De stikker derfor av, og etterlater seg hele byttet deres.

Rolleliste
----------

* Pauline Bush som Hazel.
* William C. Dowlan som Jack.
* Charles Manley som onkel Howard Wild.
* Lon Chaney som en besøkende.

Referanser
----------

1. ↑  A Night of Thrills

Eksterne lenker
---------------

* (en) *A Night of Thrills* på Internet Movie Database Rediger på Wikidata

* (en) *A Night of Thrills* på Silent Era Rediger på Wikidata
**Dana White** (født 28. juli 1969 i Manchester, Connecticut USA) er president i Ultimate Fighting Championship - verdens fremste arrangør av MMA-stevner. Han står også bak Power Slap - en turnering hvor deltakerne fiker til hverandre i ansiktet hardest mulig. Nevada den eneste delstaten i USA som godkjenner Power Slap. 

White har bakgrunn som aerobicinstruktør og etablert i 1992 Dana White Enterprises i Las Vegas som arrangerte aerobickurs på tre forskjellige treningssenter. I løpet av denne tiden fungerte han også som manager for Tito Ortiz og Chuck Liddell. Mens han jobbet som manager fikk han informasjon om at daværende eier av UFC Semaphore Entertainment Group var på utkikk etter en kjøper av UFC. White kontaktet barndomsvennen Lorenzo Fertitta, og innen en måned hadde Lorenzo Fertitta og hans eldre bror Frank Fertitta III kjøpt UFC og White ble utnevnt til president av selskapet. White eier nå 10 % av Zuffa, LLC, selskapet Fertitta brødrene skapte for å styre UFC.

I juni 2020 vakte han oppsikt da han om den pågående Koronaviruspandemien uttalte at han blir gal av at hele verden har blitt forvandlet til pingler over natten, og at han synes det er flaut.

Referanser
----------

1. ↑   Social Networks and Archival Context, SNAC Ark-ID w6m99250, besøkt 9. oktober 2017[Hentet fra Wikidata]
2. ↑  Trent Reinsmith (18. juni 2020). «Editorial: Tone-deaf Dana White says entire world ‘turned into pussies overnight’». Bloody Elbow. Besøkt 19. juni 2020. «White responded by saying "the entire world has turned into pussies overnight and it’s unbelievable and it drives me crazy. I don’t know what to say, it’s embarrassing."»

Eksterne lenker
---------------

* (en) Offisielt nettsted Rediger på Wikidata

* (en) Dana White – kategori av bilder, video eller lyd på Commons Rediger på Wikidata
* (en) Dana White på Internet Movie Database Rediger på Wikidata

* (en) Dana White hos The Movie Database Rediger på Wikidata
* (en) Dana White på Twitter Rediger på Wikidata

* (en) Dana White på Facebook Rediger på Wikidata

* (en) Dana White på Instagram Rediger på Wikidata

* Dana White på TikTok Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**Carluke** (Skotsk gælisk: *Cathair MoLuaig*) er en by (*town*) i regionen South Lanarkshire i Skottland. Den er lokalisert 7,6 km nordvest for Lanark og 6,8 km sørøst for Wishaw. Befolkningstallet har holdt seg stabilt de siste tiårene. Ved folketellingen i 2011 hadde byen 13 579 innbyggere, beregnet til 13 390 i 2014.

Carluke er den største byen i elvedalen Clyde, beliggende på et høyt platå med utsikt over elven Clyde, midt hjertet av Lanarkshires område for dyrking av frukt. Det er hovedsakelig en pendlerby med en rekke mindre butikker og supermarked i dets sentrum. Den betjener også de omliggende landsbyene Braidwood, Forth, Kilncadzow, og Law. Byen ble ombygget og ferdigstilt i 2006 for å skape et attraktivt kommersielt handelssenter. Grunnet direkte togforbindelse til Glasgow har det vært en stor vekst boligutbyggingen.

Historie
--------

Et charter av Robert Bruce, datert 1315, er Carluke skrevet «Carneluk». Ved ulike tider har det ble skrevet som Carlowck, Carlowk, Carluk, Carlook, Carlouk og Carluke. Første ledd i stedsnavnet, *Car* eller *Caer*, indikerer at det har vært form for festningsverk eller bygdeborg på et høyt sted, mens sisteledd *Luke* kan tilsynelatende henvise til den bibelske helgenen Lukas, men det er bevis for at den eldste kirken var dedikert Andreas. «Luke» er antagelig avledet fra den tidlig kristne helgenen Moluag (eller Luag).

Byen fikk charter som en kongelig burgh i 1662. Under den industrielle revolusjon ekspanderte Carluke med arbeid i veving av bomull, kullgruvedrift, fabrikasjon av murstein, glass, konditorvarer og syltetøy.

Referanser
----------

1. ↑   «Carluke (South Lanarkshire)», City Population
2. ↑   *The Upper Ward of Lanarkshire Described and Delineated*, T. Murray and son, 1864, s. 182
3. ↑   Hicks, Davyth A.: *Language, History and Onomastics in Medieval Cumbria (an analysis of the generative usage of the cumbric habitative generics cair and tref)* (PDF), s. 96-97
4. ↑   Hicks, Davyth A.: *Language, History and Onomastics in Medieval Cumbria (an analysis of the generative usage of the cumbric habitative generics cair and tref)* (PDF), s. 169
5. ↑   «Mauldslie Church», *Canmore*
6. ↑   «History of Carluke»

Eksterne lenker
---------------

(en) Carluke – kategori av bilder, video eller lyd på Commons


* Carluke hos Wikivoyage

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things
 |
**Green Party** var et grønt politisk parti i Storbritannia. Det har blitt etterfulgt av tre politiske partier:

* Green Party of England and Wales
* Green Party in Northern Ireland
* Scottish Green Party

Green Party ble opprinnelig dannet som **PEOPLE**, eller **Ecology Party**, i Coventry i 1973, med den første utgaven av *Manifesto for a Sustainable Society* som partiets programerklæring om filosofi og politikk. Dokumentet var inspirert av *Blueprint for Survival*, publisert av det britiske månedstidsskriftet *The Ecologist*. Partiet forandret siden sitt navn og ble til *the Green Party* på 1980-tallet.

I 1973 inkluderte partiets interesseområder økonomi, sysselsetting, forsvarspolitikk, energi- (drivstoff-)forsyning, markrettigheter, forurensning og sosial trygghet, alt sett fra et økologisk perspektiv. «Nullvekst» (eller stabilitet) innen økonomien var et fremtredende element i partiets filosofiske grunnlag, og det riksdekkende partiet utviklet et pågående og voksende nærvær i valgene til det britiske Underhuset og til Europaparlamentet og stilte tilstrekkelig ofte kandidater til å kvalifisere til valgsendinger i radio og fjernsyn.

Som **Ecology Party**, med Jonathon Porritt som et fremtredende medlem og et valgmanifest kalt *The Real Alternative*, stilte partiet over 50 kandidater i parlamentsvalget i 1979. Partiet fikk 40 000 stemmer og medlemsantallet tidoblet seg, fra om lag 500 til over 5000.

Stadig under navnet *the Ecology Party* stilte partiet deretter over 100 kandidater i 1983-valget og fikk 54 000 stemmer.

Partiet var så *the Green Party* i valget i 1987 og fikk 90 000 stemmer.

I valget til EU-parlamentet i 1989 fikk *Green Party* 2 millioner stemmer – 15 % av alle avgitte stemmer. På denne tiden var imidlertid valgene til Europaparlamentet i Storbritannia basert på enkeltmannskretser slik at partiet likevel ikke oppnådde representasjon.

På 1990-tallet opprettet både den skotske og den nordirske fløyen av partiet seg som egne enheter. Som en følge av dette er det i dag intet enkeltstående konstituert Green Party for hele landet, men de tre britiske partiene har et nært samarbeid.

Eksterne lenker
---------------

* (en) Green Party (UK) – kategori av bilder, video eller lyd på Commons Rediger på Wikidata
* Green Party of England and Wales
* Scottish Green Party
* Green Party in Northern Ireland

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Anzji Makhatsjkala** er en russisk fotballklubb fra Makhatsjkala, hovedstaden i republikken Dagestan. Klubben spiller i den øverste divisjonen i Russland.

Historie
--------

Klubben ble grunnlagt 1991, og spiller sine hjemmekamper på Dynamo Stadion som har en kapasitet på ca 20.000.

Klubben begynte på nivå 3 i russisk fotball i 1992. De vant divisjonen i 1996 og rykket da opp til nivå 2. Fra 1997-1999 spilte man på nivå 2, mens sesongene 2000-2002 ble tilbrakt på øverste nivå. Beste plassering er fjerdeplass fra 2000.
I 2003-2009 spilte man igjen på nivå 2. Opprykk til øverste divisjon ble sikret gjennom topplassering på nivå 2 i 2009.
I 2001 tapte klubben den russiske cupfinalen mot Lokomotiv Moskva 3-4 i straffesparkkonkurranse, etter at kampen endte 1-1.

18. januar 2011 ble klubben kjøpt av milliardæren Suleyman Kerimov. 16. februar 2011 gikk den tidligere VM-vinneren Roberto Carlos til Anzji Makhatsjkala. Senere har det blitt brukt mye penger på andre spillere som Mbark Boussoufa fra Anderlecht,Jurij Zjirkov fra Chelsea og Samuel Eto'o fra Inter. Sistnevnte kan bli tidenes best betalte fotballspiller

Anzji har deltatt en gang i europacupen, det var i UEFA-cupen 2001/02. Motstander var Rangers FC fra Skottland. Kampen ble ikke spilt som normalt med hjemme- og bortekamp, men ble avgjort av en kamp på nøytral bane i Warszawa på grunn av uroligheter i Tsjetsjenia. Rangers vant kampen 1–0.

Spillerne i Anzji bor og trener utenfor Moskva av sikkerhetsgrunner og reiser ca 2000 km 15 ganger i sesongen til Makhatsjkala for å spille hjemmekamper.

Referanser
----------

1. ↑
2. ↑

Eksterne lenker
---------------

* (en) FC Anzhi Makhachkala – kategori av bilder, video eller lyd på Commons Rediger på Wikidata
* Anzji Makhatsjkalas hjemmesider (engelsk)
**FIS-renn** er skirenn organisert av Det internasjonale skiforbundet (FIS) som ikke inngår i noen sammenlagtkonkurranse. FIS-renn arrangeres i alpint, langrenn, freestyle og snøbrett. I skihopping ble FIS-renn erstattet av FIS-cupen i 2005.

I motsetning til sammenlagtkonkurransene (for eksempel verdenscup, europacup, NorAm-cup eller kontinentalcup) blir det i FIS-renn ikke gitt cup-poeng eller laget noen sammenlagtrangering for hele sesongen. Resultatene i FIS-renn gir i stedet såkalte FIS-punkter, som regnes ut etter et komplisert system.

Vinneren av et FIS-renn vil få 0 poeng, og punkter fordeles på utøverne nedover på resultatlista. Hvor få FIS-punkter en utøver har avgjør om utøveren får delta i verdenscup, europacup eller VM. Derfor er de fleste deltakerne i FIS-renn unge utøvere i begynnelsen av sin internasjonale karriere. Ved enkelte anledninger deltar imidlertid også topputøvere i FIS-renn, når det er pause i verdenscupen eller før verdenscupen starter opp om høsten, og i slike tilfeller kan deltakernivået være svært høyt.

Referanser
----------

1. ↑  FIS' rennkalender for FIS-renn sesongen 2008/09[*død lenke*]
2. ↑  Skiforbundet.no – Om FIS-koder
**Jeff Pulver** er en anerkjent pioner [] og ekspert på IP-telefoni og VoIP (Voice over IP).

Han er en forkjemper for å videreutvikle og revolusjonere telekommunikasjonsområdet ved å ta i bruk disse nye teknologiene og at så mange som mulig kan få tilgang til billigere telefonitjenester.

Han skriver bransjerapporten *The Pulver Report* og har arrangert konferansen VON (Voice On the Net) i USA siden 1996 og Europa siden 1997. Konferansene er verdens største sammentreff av telekommunikasjonseksperter, bransjefolk og selskaper innen IP-telefoni og VoIP.

I 1998 arrangerte han VON Europe i Oslo på Telenor Expo-senteret sammen med den norske VoIP-pionéren Ivar Plahte. Lokaliseringen var naturlig siden flere verdensnyheter var lansert fra det norske IP-telefoni- og VoIP-miljøet i Norge, og det norske telemarkedet var kommet langt på vei med nye teknologier i 1997 og 1998.

I 2004 la han til støtte for at Asterisk PBX (åpen kildekode) kunne brukes sammen med FreeWorldDialup-prosjektet sitt.

Eksterne lenker
---------------

* (en) Offisielt nettsted Rediger på Wikidata

* (en) Jeff Pulver – kategori av bilder, video eller lyd på Commons Rediger på Wikidata
* (en) Jeff Pulver på Twitter Rediger på Wikidata
* VON Voice On the Net USA
* VON Europa
* FreeWorld Dialup som tilbyr gratis telefonsamtaler. Grunnlagt av Jeff Pulver.
* FreeWorld Dialup støtter Asterisk PBX. Blognotat 6. mai 2004.

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Pedanius Dioscorides
**Pedanius Dios'korides** (født ca. 20, død ca. 90) var en romersk militærlege og botaniker. Som tjenestegjørende i den romerske hæren kom han mye rundt i middelhavsområdet, og samla kunnskaper om planter og deres legende virkning. Han nedtegna detaljerte opplysninger om plantene og deres bygning, voksested og anvendelse. 

Hovedverket hans er *De materia medica*. Det er vanskelig å avgjøre hvor mye av verket som er Dioskorides' egne observasjoner fordi mange bøker fra antikken med liknende innhold trolig er gått tapt, men under 1/4 av artene hans gjenfinnes hos Hippokrates fra Kos. Verket omtaler ikke bare planter, men har også legemidler av animalsk og mineralsk opprinnelse.

*De materia medica* ble et standardverk i legekunsten gjennom middelalderen og renessansen, og mye av kunnskapen gjenfinnes i dagens naturmedisin.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** Nationalencyklopedin **·** BIBSYS **·** Geni **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |
***Diospyros virginiana*** er et løvfellende tre i ibenholtfamilien som er utbredt i østlige og sentrale USA.

Den er vanligvis 15–30 m høy, men kan bli 40 m høy. Barken er mørk rødbrun og oppsprukket i firkantede flak. Bladene er glinsende mørkegrønne på oversiden og lysere under. De er ovalt avlange, helrandete, 6–15 cm lange og 2,5–8 cm brede. Blomstene er klokkeformede, gulhvite og enkjønnede, og trærne er som regel særbu med hann- og hunnblomster på ulike trær. Hannblomstene er små og sitter 2–3 sammen i en kvast, mens hunnblomstene sitter enkeltvis. Frukten er et gult, oransje, rødt eller mer sjeldent purpur bær, som er 3–5 cm i diameter. Den er velsmakende når den er helt moden, men umoden frukt er sterkt astringerende.

*Diospyros virginiana* vokser i fuktig klima i hele utbredelsesområdet og trives på all slags jord. Den er ofte det første treslaget som dukker opp på forlatt dyrket mark, der den danner pionervegetasjon sammen med sassafras. Den vokser også i andre typer skog sammen med trær og busker som alm, virginiaeiner, hickory, sukkerlønn, tulipantre, eik, asklønn, rødlønn, amerikaplatan, *Forestiera acuminata*, hagtorn, *Planera aquatica*, sumak og oksidentkulebusk.

Arten finnes fra sørlige Connecticut og Long Island til sørlige Florida. Nordgrensa går vestover gjennom sentrale Pennsylvania, sørlige Ohio, sørlige Indiana og sentrale Illinois til sørøstlige Iowa. Vestgrensa går gjennom østlige Kansas og Oklahoma til Colorado-dalen i Texas.

* VekstformVekstform
* StammeStamme
* BladverkBladverk
* BlomsterBlomster
* FruktFrukt

Kilder
------

* A. Mitchell (1977). *Trær i skog og hage*. Oversatt av I. Gjærevoll. Tiden. s. 377. ISBN 82-10-01282-7.
* L.K. Halls. «Common Persimmon». *Silvics of North America*. Besøkt 26. juni 2017.
* «*Diospyros virginiana*». Flora of North America. Besøkt 26. juni 2017.
* «Common Persimmon (*Diospyros virginiana*)». Carolina Nature. Besøkt 26. juni 2017.

Eksterne lenker
---------------

* (en) *Diospyros virginiana* i Encyclopedia of Life Rediger på Wikidata

* (en) *Diospyros virginiana* i Global Biodiversity Information Facility Rediger på Wikidata

* (en) *Diospyros virginiana* hos ITIS Rediger på Wikidata

* (en) *Diospyros virginiana* hos NCBI Rediger på Wikidata

* (en) *Diospyros virginiana* hos The International Plant Names Index Rediger på Wikidata

* (en) *Diospyros virginiana* hos Tropicos Rediger på Wikidata

* (en) *Kategori:Diospyros virginiana* – bilder, video eller lyd på Wikimedia Commons Rediger på Wikidata

* (en) *Diospyros virginiana* – galleri av bilder, video eller lyd på Wikimedia Commons Rediger på Wikidata

* *Diospyros virginiana* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Abyssinia, Henry** er en episode fra TV-serien M\*A\*S\*H.

Overblikk
---------

Dette var siste episode i tredje sesong og sendt første gang 18. mars 1975. Episoden er en av TV-seriens klassikere, særlig for dens overraskende (og sørgelige) slutt. 

Leirsjef oberstløytnant Henry Blake får til slutt avskjed i nåde og blir beordret hjem. I en berømt scene i operasjonssalen på slutten av episoden blir det gjort kjent at hans transportfly er skutt ned over Japanhavet og Blake drept.

Det er Radar som leser opp meldingen om Blakes død;

> I have a message. Lieutenant Colonel... Henry Blake's plane... was shot down... over the Sea of Japan. It spun in. There were no survivors.
> 
> 
> Korporal Radar O'Reilly
> 
> 

Radar forlater så salen mens kameraet sakte panorerer over staben i operasjonssalen som fortsetter å arbeide i stillhet.

Innholdet i scenen ble ikke gjort kjent for staben på forhånd, inntil like før en skulle starte filmingen. 

Scenen skapte sterke reaksjoner blant seriens fans, og produsentene lot som et resultat av dette aldri mer en av skuespillerstaben miste livet så lenge serien gikk. I en reprise lot også CBS være å vise denne siste scenen. Den er imidlertid med på DVD-utgaven.

I etterkant av serien valgte McLean Stevenson og Wayne Rogers som spilte henholdsvis Blake og Trapper John McIntyre å forlate serien. Stevensons fratreden var kjent på forhånd og skrevet inn i serien, mens Rogers valgte å ikke fornye kontrakten etter at tredje sesong var spilt inn. Rogers spiller derfor selv ikke i episoden hvor han forlater serien, som er første episode i sesong fire; «Welcome to Korea». Endringene i staben markerte også en generell endring i serien, med nye skuespillere og endrede roller.

Referanser
----------

1. ↑  «Abyssinia, Henry.» Skrevet av Fritzell, Jim og Greenbaum, Everett. *M\*A\*S\*H*. DVD. Produsert av Twentieth Century Fox Film Corporation. Distribuert av Twentieth Century Fox Home Entertainment, LLC. 1975 (2003 DVD-utgivelsen).

Eksterne lenker
---------------

* *M\*A\*S\*H* episode guide fra *TV Tome*: Sesong 3

| * v
* d
* r
*M\*A\*S\*H* |
| --- |
| Film: | 
* *MASH*
* Forskjellene mellom boka, filmen og TV-serien M\*A\*S\*H
* «Suicide Is Painless»

 |
| TV-serie: | 
* *M\*A\*S\*H*
	+ Episoder: Sesong 1
	+ 2
	+ 3
	+ 4
	+ 5
	+ 6
	+ 7
	+ 8
	+ 9
	+ 10
	+ 11; siste episode; gjesteopptredener
* *Trapper John, M.D.*
* *AfterMASH*
* *W\*A\*L\*T\*E\*R*

 |
| Hovedroller: | 
* Hawkeye Pierce
* Trapper John McIntyre
* B.J. Hunnicutt
* Henry Blake
* Sherman T. Potter
* Frank Burns
* Margaret Houlihan
* Charles Winchester
* Radar O'Reilly
* Father Mulcahy
* Maxwell Klinger

 |
| Andre roller: | Se Rollefigurer i M\*A\*S\*H |
| Bøker: | 
* *M\*A\*S\*H*
* *MASH: A Novel About Three Army Doctors*
* *M\*A\*S\*H Goes to Maine*

 |
**Guadeloupefondet** (svensk: Guadeloupefonden) var den betalingen som det svenske kongehuset fikk ved freden i Paris (1814) for å overlate øygruppen Guadeloupe til Frankrike.

Bakgrunnen var at Storbritannia, som hadde erobret Guadeloupe fra Frankrike, den 3. mars 1813 overlot øygruppen til Sveriges kong Karl II og hans etterkommere, som kompensasjon for at den svenske kronprinsen Karl XIV Johan kunne få tap av eiendommer når Sverige sluttet seg til alliansen mot Napoleon I.

I 1815 ble hele fondet brukt til å betale den svenske statsgjelden, men kongehuset fikk som erstatning en årlig renteavkastning av fondet (200 000 riksdaler), den såkalte Guadelouperenten, som var en årlig post på statsbudsjettet helt fram til 1983 da den ble avskaffet. Den var da på 300 000 kroner (SEK).

Referanser
----------

1. ↑  Höjer 1943, s. 411-422
2. 1 2 3 4  «Misstaget som kostat kungahuset miljoner», fra *Aftonbladet* 11. april 2010
3. 1 2  «Finansutskottet betänkande 1981/82:FiU23 om de s.k. Guadeloupemedlen», fra den svenske riksdagens finansutskott (finanskomité)

Litteratur
----------

* Höjer, Torvald: *Carl XIV Johan: Kronprinstiden*, Nordstedts Förlag, Stockholm, 1943
| Medaljeoversikt |
| --- |
| Konkurrerte for Uruguays flagg Uruguay |
| Basketball |
| De olympiske ringer Olympiske leker |
| Bronse | Melbourne 1956 |  Lag |

**Raúl Ebers Mera Pozzi** (født 14. juni 1936 i Montevideo) var en uruguayansk basketballspiller som deltok i de olympiske leker 1956 i Melbourne og 1960 i Roma.

Mera vant en olympisk bronsemedalje i basketball under OL 1956 i Melbourne. Han var med på det uruguayanske laget som kom på tredjeplass i basketturneringen bak USA og Sovjetunionen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Uruguay tapte semifinalen til USA med 38-101 som siden vant finalen over Sovjetunionen. Uruguay beseiret Frankrike i bronsefinalen med 71-62. Mera spilte alle åtte kampene og scoret 59 poeng for Uruguay.

Eksterne lenker
---------------

* (en) Raúl Mera – Olympedia Rediger på Wikidata

* (en) Raúl Mera – Sports-Reference (OL-resultater – arkivert) Rediger på Wikidata

* (en) Raúl Mera – databaseOlympics.com (arkivert) Rediger på Wikidata

* (en) Raúl Mera – FIBA Rediger på Wikidata

| * v
* d
* r
Uruguays tropp – Sommer-OL 1956 - bronsemedalje |
| --- |
| 
* Blixen
* Cortés
* Costa
* Chelle
* Demarco
* García
* González
* Matto
* Moglia
* Mera
* Olascoaga
* Scaron
* Landslagstrener: Reboledo

 | Flagget til Uruguay |

| * v
* d
* r
Uruguays tropp – Sommer-OL 1960 - 8. plass |
| --- |
| 
* Matto
* Mera
* Chelle
* Rial
* Poyet
* Blixen
* Scaron
* Lubnicki
* Costa
* Coito
* Ciavattone
* Gadea
* Landslagstrener: Reboledo

 | Flagget til Uruguay |
**Llazar Fundo** (født 20. mars 1899 i Korçë, død 20. september 1944 i Kukës) var en albansk sosialist, journalist og forfatter.

Han ble født inn i en kjøpmannsfamilie av valakisk herkomst. Etter det franskspråklige gymnaset i Thessaloniki studerte han rettsvitenskap i Paris. Tilbake i Albania ble Fundo involvert i flere kommunistiske organisasjoner, men måtte flykte til Wien etter at Fan Nolis regjering ble styrtet i 1924. I Wien arbeidet han i tilknytning til Komintern, og oppholdt seg en periode i Sovjetunionen. Fundo distanserte seg fra stalinismen, og kom tilbake til Albania i 1938 med sikte på å etablere et sosialdemokratisk parti. I 1941 ble han arrestert av den italienske okkupasjonsmakten og deportert til Ventotene. Etter løslatelsen i 1943 dro han til Kosovo for å slutte seg til den albanske motstandsbevegelsen. I 1944 ble han fanget og anklaget for å være desertør og trotskist av albanske kommunister, som slo ham i hjel.

Referanser
----------

1. ↑  Elsie, Robert (red.) (2010). *Historical Dictionary of Albania* **(engelsk)** (2 utg.). London: Rowman & Littlefield. s. 156.
**Lloyd W. Bertaud** (født 20. september 1895 i Alameda i California i USA, død 6. september 1927 i Atlanterhavet) var en amerikansk flyver.

Liv og virke
------------

Bertaud arbeidet som test- og prøveflyver, blant annet for Junkers-Larsen-selskapet. Han og Edward Stinson satte den 29. desember 1921 verdensrekord i utholdninghetsflyvning uten tankning over Roosevelt Field på Long Island.[] Pilotene brukte et Junkers-Larsen JL-6 monoplan. Flytiden ble på 26 timer, 19 minuter og 35 sekunder til de ble tvunget ned på grunn av snøstorm over New York. 

Den 16. november 1924 ble han ansatt som postflyver med fast plassering i Cleveland i Ohio. Han forlot stillingen som postflyver 2. juli 1927 for å sammen med Clarence Chamberlin gjennomføre en flyvning over Atlanterhavet. I de år han fløy post logget han 1 443 flytimer.[]

Chamberlin og Bertaud planla å fly et et fly som ble døpt «Columbia». Flyet var et enmotors monoplan konstruert av Giuseppe Bellanca. Målet var å gjennomføre den første non-stopflyvningen mellom New York og Paris og vinne Orteigprisen. Startplassen, Roosevelt Field, ble valgt som base fremfor to konkurrerende alternativer. De tre ventet på bedre vær. Tidig på morgenen den 20. mai 1927 var det en pilot som syntes at været hadde klarnet nok. Klokken 7,45 startet Charles Lindbergh med sin «Spirit of St. Louis» på sin tur til Paris. (Chamberlin genomførte flyvningen med sin Bellanca, og Charles Levine landet i Eisleben i Tyskland, mens Bertaud hoppet av forsøket.)

Sammen med James DeWitt Hill bestemte de seg for å gjøre en lengre flyvning enn Lindbergh, med start i New York og målgang i Roma i Italia. 

Med økonomisk støtte av avismannen William Randolph Hearst kunne de kjøpe en Fokker F.VII som de døpte «Old Glory». De flyttet startplassen til Orchard Beach i Maine hvor flyet ble klargjort av Bertaud og Hill. Som passasjer fulgte journalisten og Hearsts representant, Philip Payne fra avisen New York Daily Mirror. 

Man startet ved lunchtid 6. september 1927. Like før midnatt ble flyet sett fra et fartøy øst for Cape Race i Newfoundland. Runt kl. 4 på morgenen hørte et fartøy et nødanrop fra flyet. Flyet var utstyrt med en vanntett radiosender som kontinuerlig sendte ut flyets kallesignal (WRH - William Randolph Hearst). Tanken med senderen var at man skulle kunne følge flyets ferd. Nå kom den til å bli brukt for å lokalisere hvor flyet hadde havarert. Da det første fartøyet kom fram til den antatte plassen for havariet fant man ingen spor etter flyet eller besetning og passasjeren. Ettersom det blåste opp til storm ble søket avbrutt. 

Den 12. september sendte Hearst ut fartøyet SS «Kyle» for å lete etter spor og overlevende. Man lyktes å finne noen vrakdeler fra flyet, men ingen spor etter besetning eller Payne.

Referanser
----------

1. ↑  American Aviation Historical Society. *AAHS journal, Volume 27*.  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | Prabook
 |
**Llanelli Association Football Club** var en walisisk fotballklubb fra kystbyen Llanelli i Carmarthenshire i Wales. Klubben ble grunnlagt i 1896 og lagets draktfarger var helrøde, mens bortedraktene var helhvite. Llanelli AFC spilte sist i den øverste divisjonen Welsh Premier League, og spilte sine hjemmekamper på Stebonheath Park.

Klubben vant League of Wales seks ganger, senest i 2008. Den var også i finalen i det walisiske cupmesterskapet i 1914, men tapte til fordel for Wrexham FC. Llanelli AFC deltok også ved et par anledninger i kvalifiseringsspill til UEFA Intertoto Cup, UEFA-cupen, Europaligaen og Mesterligaen, men møtte sterkere motstand og klarte ikke å kvalifisere seg til videre sluttspill eller gruppespill. Klubben ble slått konkurs i april 2013 etter ikke å ha maktet å betale gjeldskatt.

Meritter
--------

* **League of Wales:** 1930, 1933, 1971, 1977, 1978, 2008

Kjente spillere med tilknytting til klubben
-------------------------------------------

* Wales’ flagg Rhys Griffiths
* Irlands flagg Rory Keane
* Wales’ flagg Jackie O'Driscoll
* Skottlands flagg Jock Stein

Referanser
----------

1. ↑  BBC.co.uk – Llanelli AFC wound up at High Court over tax debts (Publisert 22. april 2013, besøkt 4. august 2013)
**Óengus** eller **Aengus** var en gud i irsk mytologi. Han var sønn av allfaderguden Dagda og elveguden Boann, og var selv blant annet kjærlighetsgud. Ifølge mytene bodde han på Newgrange ved elven Boyne. 

Han ble unnfanget ved rov og i dølgsmål, og for at svangerskapet ikke skulle synes, lot Dagda solen stå stille i ni måneder, slik at han ble unnfanget, båret og født på samme dag. 

I fortellingen *Óengus' drøm* (*Aisling Óenguso*) forelsker han seg i *Caer Abormeith*, en alvekvinne av en annen slekt, som han bare har sett i drømme. Hans mektige foreldre kan paradoksalt nok ikke hjelpe ham med å finne henne, men omsider får han hjelp av alvekongen *Bodb Derg* til å møte henne. De kan bare treffes natten til 1. november, da underverdenens porter er åpne. Hun er i svaneham, og han må gjenkjenne henne blant 150 svaner. Han lykkes, skifter selv ham til svane, og de flyr bort sammen. 

I fortellingene om den irske helten Fionn mac Cumhaill har han rollen som trickster.

Referanser
----------

1. ↑  Jan Erik Rekdals innledning til fortellingen *Óengus' drøm* i antologien *Keltiske myter*, 2006.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Universalis **·** VIAF **·** GND
 |
**Ólavur Christiansen** (født 16. juli 1950 ved Gjógv) er en færøysk universitetslektor.

Etter matematisk studentereksamen ved Føroya Studentaskúli i Tórshavn i 1969 ble han cand.polit. (kandidat i økonomi) ved Københavns Universitet i 1977 og cand.scient.soc. (kandidat i samfunnsvitenskap) ved samme lærested i 1983. Fra 2007 har han også ph.d.-graden fra Aalborg Universitet. Christiansen har forsket og undervist i en rekke økonomiske og samfunnsvitenskapelige fag ved Handelshøjskolen i København, Føroya Handilsskúli og Fróðskaparsetur Føroya.

Under bankkrisen på Færøyene og den utbredte misnøyen med de etablerte politikerne på 1990-tallet stiftet Christiansen et politisk parti, Hin Føroyski Flokkurin, som skulle virke for «trøstesløs hederlighet og redelighet».

Referanser
----------

1. ↑  «Ólavur Christiansen» **(færøysk)**. Fróðskaparsetur Føroya. Arkivert fra originalen 9. desember 2017. Besøkt 8. desember 2017.
2. ↑  «Føroya fólk krevur: Heiðurliðheit og reiðiligheit av politikarum». *Sosialurin*: 14. 21. mars 1992.
3. ↑  «Aðrir tikið eftir okkara flokki». *Sosialurin* **(færøysk)**: 14. 9. juli 1994.

Portal: Færøyene
Buffalo Bayou og dens nedslagsfelt
Buffalo Bayou vest i Houston
**Buffalo Bayou** er et 95 km langt vassdrag gjennom Houston i Texas. Det begynner vest for Houston ved Katy i den nordlige rand av Fort Bend County til Waller County og renner østover til Houston Ship Channel. Langs dens løp ligger større og mindre parker. Vannstanden reguleres ved hjelp av Barker-reservoaret ovenfor Barker-demningen. Demningen beskytter ikke bare storbyområdet fra oversvømmelser, men bidrar også til at elven holder en jevn vannstand.

Elveløp
-------

Fra Barker-demningen renner bayouen mot øst under Texas State Route 6, inne i Terry Hershey Park, som består av områder på begge sider av breddene mellom Route 6 og Beltway 8 (kjent som *Sam Houston Tollway*). I dette strekket, som ikke egner seg for svømming, er jogging, sykling og fisking populært.

Mellom Beltway 8 og Loop 610 er det lite almentilgang til elven, ettersom det her ligger privateiendommer langs dens bredder.

Øst for Interstate 610 renner Buffalo Bayou gjennom Houstons Memorial Park. Den vender så for et stykke mot sør. Deretter renner den gjennom Downtown Houston, passerer Allen's Landing, hvor den munner ut i White Oak Bayou. Derfra og til dens munning i San Jacinto River gjør tidevannet seg gjeldende. Stykket er blitt drenert og utgjør en del av Houston Ship Channel.

Historie
--------

Buffalo Bayou har en vesentlig historisk betydning ikke bare på grunn av grunnleggelsen av byen Houston, men også på grunn av slaget ved San Jacinto, for ved dens bredder i nærheten av dens munning var det kampene fant sted. Slaget skulle bli bestemmende for Texas' uavhengighet fra Mexico.

Houstons første havn lå ved møtet mellom Buffalo Bayou og White Oak Bayou sentralt i Houston nær University of Houston - Downtown. Dette området kalles Allen's Landing og er blitt til en park. Her var det Houston vokste frem. Man kan fortsatt se historiske steder og ruiner etter havneanleggene ved breddene av Buffalo Bayou.

Referanser
----------

1. ↑  Kemp, L.W. & Kilman, E. *The Battle of San Jacinto (and the San Jacinto Campaign)* (1947) – *presented on line by* the Sons of DeWitt Colony Texas (McKeehan, W.L. 1997-2006).«Arkivert kopi». Arkivert fra originalen 2. mai 2007. Besøkt 29. mars 2007.
2. ↑  Kleiner, D.J. *Allen’s Landing*, The Handbook of Texas Online (Texas State Historical Association, 3. February 2005).

Eksterne lenker
---------------

* Buffalo Bayou i *Handbook of Texas*
* Buffalo Bayou Partnership

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GNIS
 |
**Mário Calixto Filho** (født 9. august 1946 i Arcos i delstaten Minas Gerais i Brasil; død 17. juni 2020 i Porto Velho i delstaten Rondônia) var en brasiliansk politiker, senator og media-forretningsmann.

Liv og virke
------------

I 1970-årene flyttet han og hans brødre til Rondônia, der han først drev en forretning for husholdningsutstyr, I 1975 begynte hans karriere i forretningslivet; han kjøpte en lokal radioanstalt. I 1980 kjøpte han avisen *O Estadão do Norte*, som i lange tider var det nordlige Brasils viktigste avis. 

Han var senator for Rondônia fra 2004 til 2007. 

I 2015 forsøkte han å flykte fra justismyndighetene, havnet på Interpols liste over ettersøkte, og ble arrestert og dømt til tolv års fengsel for dokumentfalsk og underslag, og grunnleggelse av fiktive selskaper til egen berikelse.

Den 17. juni 2020 døde han i en alder av 73 år av covid-19 i Porto Velho. Han var blitt smittet i fengselet.

Referanser
----------

1. ↑  «Mário Calixto – RO – Dados Pessoais». *Brazilian Senate*.
2. ↑  «Empresário Mário Calixto assume vaga aberta por Amir Lando». *Brazilian Senate*.
3. ↑  «Ex-senador de RO que estava em lista da Interpol é preso em SC». *G1*.
4. ↑  «Ex-senador por RO é condenado por formar quadrilha para falsificar dinheiro para comprar votos». *Jornal Rondonia VIP*.
5. ↑  «Ex-senador de RO, Mário Calixto Filho morre aos 73 anos vítima da Covid-19». *G1*.
**Mullah Dadullah** eller **Dadullah Akhund** (pashto: ملا دادالله آخوند; født ca. 1966, død 12. mai 2007) var Talibans øverste militære leder inntil sin død i 2007. Han var etnisk pashtuner fra stammen Kakar i landsbyen Kalai-Kakaran i Oruzgan-provinsen i Afghanistan. Han hadde også et hjem i Alajilga, en grenselandsby i Kandahar-provinsen.

Biografi
--------

Ikke mye er kjent om Dadullahs tidlige liv. Han ble såret som kriger i den antisovjetiske mujahedin-bevegelsen på 1980-tallet, med resultatet at han mistet sitt ene ben. Han var medlem av Talibans 10-manns ledede kommunestyre før den amerikansk-ledede invasjonen i 2001. Han var angivelig også en nær støttespiller til Mullah Omar. I 1999–2000 ledet han undertrykkelsen av hazarere i Bamiyan-provinsen. Da Taliban-regimet falt i desember 2001 flyktet han og unngikk dermed fangenskap av Nordalliansens styrker i Kunduz-provinsen.

Dødsfall
--------

Dadullah ble drept i kamper med styrker fra Afghanistan og ISAF i 2007 i den sørafghanske provinsen Helmand.

Referanser
----------

1. ↑   edition.cnn.com, arkiv-URL web.archive.org[Hentet fra Wikidata]
2. ↑   de.reuters.com, besøkt 16. november 2020[Hentet fra Wikidata]
3. ↑  Yahoo News – Top Taliban Commander Killed In Fighting
4. 1 2  The Taleban's most feared commander, *BBC News*, May 19, 2006
5. ↑  The Specter of Mullah Dadullah Arkivert 11. juli 2006 hos Wayback Machine. *afgha.com* June 13, 2006
6. ↑  «- Ja, Dadullah er drept». *dagbladet.no* **(norsk)**. 13. mai 2007. Besøkt 16. november 2020.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Mário Moraes Chermont** (født 21. januar 1937 i Rio de Janeiro i Brasil, død 16. mai 2020 i Belém), bedre kjent som **Mário Chermont**, var en brasiliansk politiker og jurist fra delstaten Rio de Janeiro som representerte delstaten Pará på nasjonalt plan.

Liv og virke
------------

Chermont tok utdannelse i juss ved  Universidade Federal do Pará (UFPA) (1966–1971).

I 1966 ble han valgt inn i bystyret i Chaves og satt der til 1971.

I 1978 ble han innvalgt i Parás lovgivende forsamlig, og med to gjenvalg satt han der til 1991. Fra 1989 og 1990 var Chermont president for forsamlingen.
I 1990 ble Chermont folkevalgt til det brasilianske deputertkammer som representant fra delstaten Pará. Han satt i perioden 1991 til 1995.
Han valgte å ikke stå til gjenvalg, vendte tilbake til Belém og gjenopptok sin advokatpraksis.

Chermonts far, Mário Midosi Chermont, hadde også vært politiker. Han var mest kjent for å ha blitt utpekt av den *junta* som regjerte i Pará i 1930 og for å ha blitt valgt inn i det brasilianske deputertkammer  fra Pará i 1934.

Død
---

Den 16. mai 2020 døde Chermont i Belém i en alder av 83 av COVID-19.

Referanser
----------

1. 1 2 3 4 5 6  «Biografia: Mário Chermont».  *det brasilianske deputertkammer* .
2. 1 2  «Ex-presidente da Alepa e deputado Mário Chermont morre aos 83 anos por complicações da Covid-19». *G1*.
3. 1 2  «Mário Morais Chermont». *Fundação Getulio Vargas*.